Eiropas Komisija īsteno šīs programmas atbilstoši netiešās pārvaldības principam un ir uzticējusi to īstenošanu Eiropas Rekonstrukcijas un attīstības bankai (ERAB) visos trīs objektos (kopš 2001. gada); Centrālajai projektu vadības aģentūrai (Central Project Management Agency — CPMA) — Ignalinas programmā (kopš 2003. gada); Slovākijas Inovāciju un enerģētikas aģentūrai (SIEA) — Bohunices programmā (kopš 2016. gada).

No pirmā programmu kopuma, ko sauc arī par kodoliekārtu dezekspluatācijas palīdzības programmām (Nuclear Decommissioning Assistance Programmes — NDAP), tiek sniegta finansiāla palīdzība astoņu kodolreaktoru, kas atrodas trīs objektos Bulgārijā, Lietuvā un Slovākijā, dezekspluatācijai. Programmu īstenošana tika uzsākta šā gadsimta sākumā, un tās pamatojas uz dezekspluatācijas plāniem, kuros ir skaidri nosacījumi attiecībā uz darbības jomu, budžetu un plānošanu. Nostrādātās kodoldegvielas un radioaktīvo atkritumu apglabāšana dziļā ģeoloģiskā glabātavā nav iekļauta šajā programmās, un katra dalībvalsts to īstenos saskaņā ar Padomes Direktīvu 2011/70/Euratom.

Kodoliekārtu dezekspluatācijas un šā procesa rezultātā radušos atkritumu apsaimniekošanas procesā atbilstoši kopējai programmai, kas iekļauta 2021.–2027. gada DFS, tiks pilnībā izmantotas sinerģijas un zināšanu apmaiņa, lai panāktu zināšanu izplatīšanu un pieredzes apmaiņu. Lai gan dezekspluatācijas programmu rezultātā jau ir gūti pirmie zināšanu produkti, JRC ir sācis veidot īpašu platformu, kas dos labumu ES ieinteresētajām personām. Sinerģiju pieeja, ko popularizē Eiropas Komisija, ir devusi augļus Bulgārijā, kur ar daudz lielāku efektivitāti tiek izvērsts Slovākijā iepriekš izmantotais dezekspluatācijas aprīkojums un procesi, ļaujot ietaupīt izmaksas. Ar Eiropas Komisijas atbalstu šī pozitīvā pieredze tiks izmantota visos citos objektos, ja tas būs nepieciešams. Tas attiecas arī uz Bulgārijas programmas kopējā grafika noturības testu, lai mācītos no Slovākijā uzzinātā un lai nodrošinātu šīs programmas pabeigšanu līdz plānotajam termiņam, proti, 2030. gada beigām.

·nostrādātās kodoldegvielas pēdējās bloku partijas aizvākšana no nostrādātās kodoldegvielas baseina Lietuvā (šis process tika pilnībā pabeigts 2022. gada aprīlī) — attiecīgi abi reaktori tiks sagatavoti demontāžai;

2021. gadā galveno plānoto projektu sagatavošanās darbību īstenošana noritēja lēnāk nekā plānots, neskatoties uz objektos uz vietas panākto progresu, kas noteiktos gadījumos bija lielisks. Finansējuma apgūšanas ātrums Bulgārijā un Lietuvā nebija apmierinošs, bet Slovākijā programmas ieinteresētās personas pārskatīja grafiku un pagarināja galīgo termiņu par diviem gadiem līdz 2027. gada beigām, jo iepriekšējie posmi tika pabeigti ar kavēšanos un to ietekmes mazināšanas pasākumi bija mazāk iedarbīgi, nekā bija vēlams. Tomēr programmas budžets pabeigšanas laikā samazinājās. Programmas īstenošana no JRC puses pārsvarā noritēja tā, kā plānots, lai gan Covid-19 pandēmija un citi neparedzēti apstākļi ietekmēja atbalsta iekārtu būvniecību dezekspluatācijai Isprā.

Pašreizējai 2021.–2027. gada DFS tika noteikti jauni mērķi, un Eiropas Komisijas Kopīgā pētniecības centra (JRC) dezekspluatācijas un radioaktīvo atkritumu apsaimniekošanas programmu ietvēra, piemērojot tos pašus finansēšanas noteikumus. No 2021. gada izmaksātais līdzfinansējums sekmēs dezekspluatācijas programmu pabeigšanu Slovākijā un Bulgārijā, bet Lietuvā tas palīdzēs uzsākt faktisku Ignalinas reaktoru demontāžu, kas ir pirmais šāda veida tehnoloģiskais izaicinājums globālā mērogā. Finansējums arī nodrošinās pirmsdezekspluatācijas un dezekspluatācijas darbību stabilu norisi — galvenokārt JRC Ispras objektā —, kā arī atkritumu apsaimniekošanu un novecojušā aprīkojuma aizvākšanu pārējos trīs JRC objektos, kur darbojas kodolpētniecības infrastruktūra.

Kodoliekārtu dezekspluatācijas programmās, ko Eiropas Savienība līdzfinansē Bulgārijā, Slovākijā un Lietuvā, ir izpildīti galvenie uzdevumi, kuri tika noteikti iepriekšējā daudzgadu finanšu shēmā (2014.–2020. gada DFS), un tāpēc šajās programmās ir uzsākti nākamie attiecīgo dezekspluatācijas plānu posmi. Īstenojot dezekspluatācijas darbības, radioloģiskā apdraudējuma līmenis ievērojami samazinājās visos trīs objektos. Šajā ziņā īpaši svarīga bija nostrādātās kodoldegvielas bloku aizvākšana no Ignalinas kodolelektrostacijas reaktora ēkām — diviem lieliem RBMK tipa reaktoriem (tādiem pašiem kā Černobiļā) Lietuvā.

JRC dezekspluatācijas un atkritumu apsaimniekošanas programma (Decommissioning and Waste Management Programme — D&WM) paredz sarežģītu kopumu konkrētu darbību un projektu, kam ir saistīti mērķi. Isprā (Itālijā), kur vairums kodoliekārtu pārtrauca darbību līdz 1999. gadam un kur kopš programmas uzsākšanas ir stabila organizatoriskā struktūra, ir drošas iekonservēšanas, pirmsdezekspluatācijas, dezekspluatācijas un atkritumu apsaimniekošanas mērķi, kas ietver dažādas novecojušas lielas iekārtas un atkritumu partijas. Citos objektos (Gēlā Beļģijā, Karlsrūē Vācijā un Petenā Nīderlandē) darbības lielā mērā koncentrējas uz esošo atkritumu apsaimniekošanu, novecojušā aprīkojuma demontāžu un relatīvi mazām iekārtām, kā arī uz plānu un grupu definēšanu, lai īstenotu turpmākas dezekspluatācijas un atkritumu apsaimniekošanas iespējas.

JRC atbilstoši tiešās pārvaldības principam īsteno D&WM programmu, proti, programmu pārvalda JRC darbinieki, bet darbību veikšana tiek uzticēta ārpakalpojumu sniedzējiem.

3.Budžeta izpilde un līdzfinansēšana

Kozlodujas un Bohunices programmu finansējuma piešķiršana tiks izbeigta pašreizējās 2021.–2027. gada DFS laikā. Tā kā ir plānots, ka Ignalinas programma ilgs līdz 2038. gadam, joprojām pastāv starpība starp budžetu pabeigšanas laikā un kopējo līdzekļu apjomu.

Bulgārija un Slovākija ir izveidojušas īpašus fondus, kas nodrošina finansējumu dezekspluatācijai un radioaktīvo atkritumu apsaimniekošanai. Tos papildina citi valsts līdzekļi galvenokārt no valstu budžetiem. Ignalinas programmas gadījumā Lietuvas valdība ir uzņēmusies politiskās saistības nodrošināt finansējumu no valsts budžeta 14 % apmērā no kopējā budžeta līdz pat programmas beigām.

1. tabulā ir norādītas finansējuma daļas kopš programmas uzsākšanas šā gadsimta sākumā, kā arī budžets pabeigšanas laikā, iekļaujot līdzekļus neparedzētiem gadījumiem un riskam.

NDAP Dalībvalsts Citi līdzekļu devēji ES Kopā Budžets pabeigšanas laikā Kozloduja 35,7 % 0,6 % 63,7 % 100,0 % 1358 Bohunice 40,5 % 0,7 % 58,8 % 100,0 % 1220 Ignalina 14,0 % 0,7 % 60,5 % 75,2 % 3345

Ar regulām ir ieviests maksimālais līdzfinansējuma apjoms, kas izmantojams ES budžetā saskaņā ar 2021.–2027. gada DFS. Šī līdzfinansējuma likme ir 50 % Kozlodujas un Bohunices programmā un 86 % — Ignalinas programmā. Tā kā programmu īstenošanas pakāpe atšķiras, šīs robežvērtības pārbaudīs projekta līmenī Bulgārijā un Slovākijā un programmas līmenī Lietuvā.

JRC novecojušo iekārtu dezekspluatācijas laika grafiks tiks pagarināts līdz 2040. gada desmitgadei. Programmā ir ietvertas arī eksperimentālas iekārtas, kuras joprojām darbojas un kuru dezekspluatācija būs jāplāno pēc iekārtu slēgšanas. Pašreizējais aplēstais dezekspluatācijas darbību budžets pabeigšanas laikā Isprā ir 926 miljoni EUR.

2. tabulā ir apkopota informācija par izmaksām un piešķīrumiem D&WM atbilstoši objektam, ja šāda informācija ir pieejama.

1999–2020 (faktiskās vērtības) 2021–2027 (plānotās vērtības) Kopējais līdzekļu apjoms Ispra 376 260 636 Gēla 12 88 247 Petena 18 Karlsrūe 129 Kopā 535 348 883

Avots: JRC (tiešā pārvaldība).

4.Progress un rezultāti

Eiropas Komisija novērtē progresu un rezultātus salīdzinājumā ar mērķiem, kas noteikti regulās. Uzraudzības procesa atbalstam Komisija izmanto darbības rādītājus, tostarp tos, kas noteikti iegūtās vērtības pārvaldības (IVP) sistēmā. Sekojot progresam salīdzinājumā ar rezultātu sākotnējo bāzlīniju, IVP izmanto, lai sekotu grafika izpildei un izmaksām. Vienlaikus programmu kritiski svarīgā ceļa uzraudzībai tiek pievērsta vislielākā uzmanība, un, ja tiek identificēts risks, tiek rosināti tā mazināšanas pasākumi.

2021. gadā attiecībā uz visām trim programmām tika konstatēts risks, kas apdraud galīgo termiņu ievērošanu. Bohunices programmas galīgais termiņš tika pārcelts no 2025. gada uz 2027. gadu (sk. tālāk).

4.1.Bulgārija: Kozlodujas programma